**Република Србија**

**БОРСКИ УПРАВНИ ОКРУГ**

**Број: 914-020-1/2016-01**

**17. јануар 2016. године**

**Б о р**

**ГОДИШЊИ ИЗВЕШТАЈ О РАДУ СТРУЧНЕ СЛУЖБЕ**

**И САВЕТА БОРСКОГ УПРАВНОГ ОКРУГА**

У Борском управном округу из делокруга Стручне службе за опште послове у 2015. години су се обављали послови који се односе на:

1. остваривање сарадње са органима државне управе и локалне самоуправе
2. стручну и технички потпору начелнику Управног округа и обављање послова заједничких свим окружним подручним јединицама органа државне управе
3. планирање извршења буџета и квота
4. израду захтева за преузимање обавеза
5. захтева за плаћање и трансфер средстава
6. контролу расхода
7. обраду плаћања и евидентирања трошкова
8. финансијско извештавање о оствареним приходима и извршеним расходима
9. прикупљање и контролу података за обрачун плата запослених
10. састављање анализа, извештаја и информација
11. израда годишњег плана навабки и достављање годишњег и тромеечних извештаја Управи за јавне набавке и Државној ревизорској инстируцији
12. израда Предлога финансијског плана за израду Закона о буџету Републике Србије за 2016. годину
13. провођење поступка јавних набавки које су планиране за 2015. годину
14. набавку, чување и издавање канцеларијског и другог потрошног материјала
15. пријем, евидентирање, здруживање, развођење, архивирање и експедиција предмета, дактилографски послови и послови умножавања материјала
16. текуће одржавање и други послови од заначаја за рад и нормално функционисање управног округа.

Финансијска служба Борског управног округа у оквиру редовних активности је сачинила 496 Захтева за плаћање, 2 Захтев за промену апропријације, 14 Захтева за промену квоте, доставила је 4 периодична извештаја Министарству финансија о извршењу буџета и 1 годишњи извештај.

Стручна служба је у току године месечно достављала извештаје Служби за управљање кадровима који се односе на број и структуру државних службеника и намештеника.

Стручна служба је сачинила и доставила један годишњи извештај о јавним набавкама и три периодична извештаја о спроведеним јавним набавкама, као и План јавних набавки за 2015. годину Управи за јавне набавке и Државној ревизорској институцији.

У Стручној служби је квартално вођена евиденција о раду државних службеника, праћени су резултати рада као и степен самосталности у раду, стваралачке способности запослених, предузимљивост у раду, прецизност као и квалитет сарадње са осталим запосленима и странкама, а све у циљу што реалнијег оцењивања државних службеника за рад у 2015. години.

Писарница је за начелника Управног округа, стручну службу и окружне подручне јединице републичких инспекција у 2015. години обрадила укупно 5.609 предмета и то:

***Министарство пољопривреде и заштите животне средине***

|  |  |  |  |  |
| --- | --- | --- | --- | --- |
| **Рр.б.** | **Инспекција** | **Укупно** | **Архивирано** | **Активно** |
|  | Пољопривредна (320) | 219 | 1569 | 63 |
|  | Фитосанитарна (321) | 767 | 204 | 563 |
|  | Пољопривредна (361) | 1 | / | 1 |
|  | Шумарска и ловна (322) | 248 | / | 248 |
|  | Шумарска и ловна (324) | 40 | / | 40 |
|  | Ветеринарска (323) | 967 | 659 | 308 |
|  | Водопривредна (325) | 152 | / | 152 |
|  | Инспекција за заштиту животне средине (501) | 164 | 39 | 125 |
|  | Инспекција за рибарство (324) | 74 | 17 | 57 |

***Министарство трговине, туризма и телекомуникација***

|  |  |  |  |  |
| --- | --- | --- | --- | --- |
| **Рр.б.** | **Инспекција** | **Укупно** | **Архивирано** | **Активно** |
| 11. | Тржишна (334) | 1.295 | 728 | 567 |
| 22. | Туристичка (332) | 710 | 276 | 434 |

***Министарство рада, запошљавања, борачких и социјалних питања***

|  |  |  |  |  |
| --- | --- | --- | --- | --- |
| **Рр.б.** | **Инспекција** | **Укупно** | **Архивирано** | **Активно** |
| 11. | Рад и радни односи (117 – захтеви странака)(021 - прегледи по службеној дужности)(155-интегрисани) | 20345165 | 436/ | 16039 165 |
| 22. | Заштита на раду(162 - пријаве послод.о почетку и престанку рада)(163- повреде на раду)(164- по службеној дужности и пријаве градилишта)  | 3230196 | /371 | 3193195 |

***Општа служба Борског управног округа***

|  |  |  |  |  |
| --- | --- | --- | --- | --- |
| **Рр.б.** | **Опис** | **Укупно** | **Архивирано** | **Активно** |
| 11. | Начелник округа и Општа служба (914) | 130 | 125 | 5 |

У 2015. години спроведене су четири јавне набавке мале вредности и то:

1. Јавна набавка наруџбеницом за услуге чишћења
2. Јавна набавка мале ведности за санацију атика и хидроизолацију корва на згради Борског управног округа и
3. Јавна набавка наруџбеницом за санацију санитарног чвора у згради Борског управног округа у Бору
4. Јавна набавка наруџбеницом за реконструкцију етажних електро енергетских разводних ормана у згради Борског управног округа

У оквиру ове ставке посебно наглашавамо да су у 2015. години саниране атике на крову зграде Борског управног округа, које су почеле да се због дотрајалости обрушавају и угрожавају безбедност како запослених тако и великог броја странака које долазе у зграду Борског управног округа.

У 2015. години је закључен Уговор о преносу средстава са Општином Неготин, у износу од милион динара, за реконструкцију крова зграде у којој су смештене Окружне подручне јединице у Неготину, чиме су знатно унапређени услови рада инспектора који раде у овом простору.

**Састанци са начелницима, шефовима одсека или делегираним инспекторима су се одржавали редовно, као и седнице Савета Борског управног округа.**

У 2015. години је одржано je **8 (осам)** састанака **са Окружним подручним јединицима и то:**

1. 12. фебруар – разматрање извештаја о раду за 2014. годину
2. 03. март – извештај о раду за јануар и фебруар 2015. године
3. 31. март- састанак начелника управног округа, представника водне инспекције и представника локалних самоуправа у вези доношења оперативних планова за одбрану од поплава
4. 07. април – разматрање извештаја о раду за март месец 2015. године
5. 09. јул – сасанак са представницима ветеринарске инспекције и представницима ЈКП „3. октобар“ у Бору у вези покретања иницијативе за отврање регионалног прихватилишта за псе луталице у Бору
6. 10. јул – састанак са начелником управног округа, окружним подручним јединица и представницима локалне самоуправе Кладово
7. 28. октобар – састанак са начелником управног округа, окружним подручним јединицама, представницима општине Бор и представницима комуналне инспекције у вези заједничких активности ове две инспекције
8. 10. новембар – састанак са начелником управног округа и окружним подручним јединицама (здравствене и санитарне инспекције), директорима здравствених установа са подручја Борског управног округа и представницима Републичког фонда за здравствено осигурање Филијале Бор

На свим састанцима је посебно истакнут проблем **недовољног броја инспектора који ради на подручју Борског управног округа**, који је доста разуђен и велики. Тако нпр. санитарни испектор у Бору и Мајданпеку уопште не постоји. Територију Борског управног округа (општине Бор, Мајданпек, Неготин и Кладово) покривају два инспектора, из Неготина и Кладова, који раде и за Зајечарски управни округ.

Такође постоји проблем у раду инспекције рада где у Бору ради један инспектор за рад и радне односе, у Неготину такође један док у Кладову и Мајданпеку не постоји ниједан инспектор за рад и радне односе, а потребе су велике, јер савакодневно на писарници Округа долази велики број странака које имају потребу за интервенцијом инспектора рада.

Након одласка шумарског инспектора у пензију у Бору је радно место упражњено, тако да Борски управни округ покрива један инспектор из Бољевца. Тржишна инспекција такође има мањи број инспектора у односу на територију и број објеката који покрива. Инспекције заштите животне средине ради са једним инспектором што знатно отежава рад ове инспекције имајући у виду да на територији Борског управног округа раде РТБ Бор, ИХП Прахово, ХЕ „Ђердап“ Кладово, као и већи број мањих привредних субјеката који су у надлежности ове инспекције.

Такође указујемо на проблем **неадекватне опремљености инспектора за теренски** **рад,** као што су неблаговремено регистровани теренски аутомобили (посебно наглашен проблем код тржишне инспекције), недостатак горива, неадекватна опремљеност за вожњу у зимским условима и сл. Управни округ, је периодично, у складу са финансијским могућностима, излазио у сусрет потребама инспектора за набавком нпр.акумулатора или стинијим поправкама аутомобила, као и потребама за канцеларијским материјалом и одржавањем административне опреме и простора у коме раде.

У јануару месецу 2015. године стручна служба округа израдила је годишњи извештај о раду начелника, стучне службе и Савета Борског управног округа, за 2014. годину.

Служби за управљање кадровима достављен је извештај о структури кадрова. Такође је обављено и оцењивање државних службеника за постигнуте резултате рада у 2014. години и одређени су радни циљеви за 2015. годину.

Финансијска служба Борског управног округа у 2015. години израдила је финансијски извештаја за 2014. годину и сачињен је извештај за извршење буџета за период јануар-децембар 2014. године, направљен је план за извршење буџета за 2015. годину, који је кроз систем ФМИС-а достављен Министарству финансија Управи за трезор.

**ИЗВЕШТАЈ О РАДУ САВЕТА БОРСКОГ УПРАВНОГ ОКРУГА У 2015. ГОДИНИ**

У 2015. години одржане су **6 (шест)** седница Савета Борског управног округа, и то:

* **10. Фебруар** - одржана је тридесет и седма седница Савета Борског управног округа, са следећим денвним редом:
1. Усвајање Пословника о раду Савета Борског управног округа
2. Избор секретара Савета Боског управног округа
3. Презентација Програма прекограничне сарадње Румунија – Република Србија 2014-2020 године
4. Разно

Састанку су поред начелника Борског управног округа Мирослава Кнежевића присуствовали и председник општине Бор Живорад Петровић, предсеник општине Мајданпек Дејан Вагнер и председник општине Неготин Јова Миловановић, као и Василија Станић из Канцеларије за европске интеграције, која је одржала презентацију Програма прекограничне сарадње Румунија – Република Србија 2014-2020.године.

У оквиру перве и друге тачке дневног реда усвојен је Пословник о раду Савета Борског управног округа за 2015. годину, а за секретара Савета изабрана је Мирјана Првуловић, руководилац групе за опште послове.

У оквиру треће тачке дневног реда начелник упраног округа је упознао присутне са Закључцима са састанка који је одржан у Средњобанатском управном округу, 26. јануара 2015.године, на тему прекограничне сарадње са Румунијом у вези приступа ИПА фондовима Европске Уније.

 Начелник је нагласио да је формирана Радна група за послове координације активности око укључивања у процес приступа ИПА фондовима коју поред начелника 6 пограничних Округа ( Борски, Браничевски, Подунавски, Свернобанатски, Јужнобанатски и Средњобанатски) чине и Драган Вранић, саветник председника Владе Републике Србије и мр Иван Бошњак државни секретар у Министарству државне управе и локалане самоуправе. Идеја је заједнички наступ представника свих нивоа власти у оквиру Програма прекограничне сарадње Румунија – Република Србија у поступку приступа средствима ИПА фондова ЕУ, ради релаизације заједничких стратешких пројеката.

На састанку је договорено да општине Борског управног округа припреме предлоге пројеката са којима планирају да аплицирају за средства ИПА фондова и да до 18. фебруара 2015.године доставе начелнику округа.

* **09. април -** одржана је заједничка седница Савета Борског и Браничевског управног округа у Бору, са следећим дневним редом:
1. Представљање и разматрање стратешких докумената и предузетих активности на изградњи Мултимодалног саобраћајног коридора – Исток
2. Разно

Седници су присуствовали начелници Борског, Браничевског и Зајечарског управног округа, Мирослав Кнежевић, Александар Ђокић и Владан Пауновић, Драган Вранић саветник председника Владе РС задужен да локалну самоуправу и регионални развој, председници и представници општина Борског и Браничевског управног округа и Ненад Чоловић аутор Пројекта.

На састанку је Ненад Чоловић аутор Пројекта презентирао значај овог коридора за Републику Србију, а посебно за овај део Србије који обухатају општине Борског и Браничевског управниог округа, са чиме су се сложили и представници локалних самоуправа.

На седници је такође презентиран и документ Министарства грађевинарства, саобраћаја и инфраструктуре у коме се каже да је ово Министарство признало значај Мултимодалног саобраћајног коридора Исток и да ће поменути коридор бити укључен у стратешки инфраструктурни оквир Републике Србије. Документ број 34-00-58/2014-01 од 05.фебруара 2015. године је саставни део овог записника.

На овој седници донет је следећи Закључак:

1. Општине и градови Браничевског и Борског управног округа у потпуности су упознате са садржајем документа број 34-00-58/2014-01 од 05.02.2015. године, потпредседника Владе и министра грађевинарства, саобраћаја и инфраструктуре проф. др. Зоране Михајловић, о укључивању Мултимодалног саобраћајног коридора-Исток у стратешки инфраструктурни оквир Републике Србије и нову Стратегију за период 2015-2025 година.
2. Својим расположивим капацитетима општине и градови Браничевског и Борског управног округа стоје на располагању и у потпуности подржавају Ваше активности и активности Владе Републике Србије у напорима за најбржом, најекономичнијом, технолошки најсавременијом и еколошки најодговорнијом реализацијом Мултимодалног саобраћајног коридора-Исток.

Мултимодални саобраћајни коридора-Исток представља базични темељ свеукупног економског, социјалног, еколошког и демографског развоја и опоравка општина и градова Браничевског и Борског управног округа, као и региона Источне Србије.

* **22. април** – одржана је тридесет девета седница Савета Борског управног округа

са следећим дневним редом:

1. Предлози за партнерски однос Инспектората за рад и локалних самоуправа и усмеравање заједничких активности на сузбијању сиве економије, нарочито сузбијању „рада на црно“
2. Упознавање са радом Инспектората за рад у протеклом периоду
3. Планиране активности и циљеви Инспектората за рад у 2015.години

На састанку су разматране могућности заједничког деловања инспекције рада, туристичке, тржишне, пореске и општинске комуналне инспекције у циљу сузбијања рада на црно и сиве економије.

* **29. јул** – одржана је четрдесета седница Савета Борског управног округа са следећим дневним редом:

1. Заједничко учешће локалних самоуправа и јавних предузећа са територије Борског управног округа у предузимању превентивних мера у условима ванредне ситуације – пожара

2. Разно

Седници су поред начелника управног округа Мирослава Кнежевића пристувовали и председник општине Мајданпек Дејан Вагнер, председник општине Кледово Драган Будујкић, заменик председника општине Мајданпек Драшко Ћетковић, Лазар Митровић, директор Националног парка „Ђердап“, Бранислав Томић, директор Рудника бакра Мајданпек и Миодраг Марковић, начелник Одељења за ванредне ситуације Бор.

На састанку је договорено да се за потребе Одељења за ванредне ситуације Бор обезбеде неопходни објекти за смештај специјализованих јединица.

Такође су договорене акције о заједничком деловању и сарадњи између Националног парка „Ђердап“ и локалних самоуправа на спречавању шумских пожара у области којом газдује Национални парк „Ђердап“.

* **27. август** – одржана је четрдесет и прва седница савета Борског управног округа са следећим дневним редом:

1. Смањење броја запослених у локалним самоуправама Борског управног округа

2. Реализација заједничких пројеката у Програму прекограничне сарадње са Републиком Бугарском и Румунијом

Састанку су присуствовали Мирослав Кнежевић начелник Борског управног округа, Јован Миловановић председник општине Неготин, Драган Будујкић председник општине Кладово, Радослав Чучулановић менаџер општине Кладово и Надица Тодоровић начелница општинске управе општине Неготин.

У оквиру прве тачке дневног реда један од кључних проблема који су истакли председници општина Неготин и Кладово јесте велики број људи који се у овим општинама воде као привремено одсутни.

Према попису из 2011. године број привремено одсутних становника у општини Кладово је 6.534 становника што је 31% у односу на укупан број становника и у општини Неготин 12.427 становника што је 33% у односу на укупан број становника, што утиче на одређивање критеријума за смањење броја запослених у локалним администрацијама ове две општине. Посебно је истакнуто да су то привремено одсутни људи који су на раду у иностранству, а који у току летњих месеци у време коришћења годишњих одмора као и након одласка у пензију враћају се у своја места рођења и сва своја грађанска права остварују преко локалних администрација ових општина.

У оквиру друге тачке дневног реда договорене су активности на покретању иницијативе за реализацију пројекта „Уређење међународне бициклистичке стазе дуж Коридора 7 (Дунавкси Коридор)“, између Доњег Милановца, Кладова и Неготина. За реализацију овог пројекта постоји интересовање руководстава локалних самоуправа Мајданпека, Неготина и Кладова. Планира се да се за средства за израду непоходне пројектно техничке документација, која треба да буде основ за реализацију овог пројекта, конкурише код Европских ИПА фондова, у оквиру прекограничне сарадње.

* **05. октобар** – одржана је четрдесет друга седница Савета Борског управног округа, као заједничка седница Борског и Зајечарског управног округа, са следећим дневним редом:

1. Перспектива железничког саобраћаја у Тимочкој Крајини

2. Разно

Седници су поред чланова Савета Борског и Зајечарског управног округа, присуствовати представници Министарства грађевинарства, саобраћаја и инфраструктуре, председник Регионалне првредне коморе Зајечар и представници „Железниц Србије“ ад Београд.

На основу члана 6. и члана 7. Уредбе о начину рада Савета управног округа („Службени гласник РС“, број 15/2006) Савет Борског и Зајечарског управног округа, на заједничкој седници одржаној 05.октобра 2015. године, донео је

ЗАКЉУЧАК

1. На основу саопштења Синдиката извршних служби Српских железница у коме се каже да у извештају Косултантске куће „Планет“, а у вези са припремом плана за корпоративно и финансијско реструктурирање железнице, линија Бор – Прахово Пристаниште и линија Ниш – Зајечар нису дефинисане.

Захтевамо од предузећа Железнице Србије а.д. званичну информацију која се односи на дефинисање линија Бор – Прахово Пристаниште и линија Ниш – Зајечар, у наредном периоду.

2. Закључак доставити предузећу Железнице Србије а. д. ради достављања информације.

 **НАЧЕЛНИК БОРСКОГ**

 **УПРАВНОГ ОКРУГА**

 **Мирослав Кнежевић, спец.криминалиста**